AIŠKINAMASIS RAŠTAS

Dėl savivaldybės nekilnojamojo turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų pedagoginė psichologinė tarnyba (toliau – tarnyba) 2018 m. gegužės 2 d. raštu Nr. SD-15 „Dėl turto perdavimo“ kreipėsi į Molėtų rajono savivaldybės administraciją su prašymu perimti administracinį pastatą, esantį Molėtų r. sav., Molėtų m., P. Cvirkos g. 1. Tarnybos direktoriaus 2018 m. gegužės d. 22 d. įsakymu Nr. V-13 „Dėl savivaldybės turto pripažinimo nereikalingu naudoti Molėtų pedagoginės psichologinės tarnybos veiklai“, administracinis pastatas, pasibaigus Tarnybos veiklai, pripažintas nereikalingu.

Nuo 2018 m. rugsėjo 1 d. Molėtų rajono savivaldybės tarybos 2018 m. kovo 29 d. sprendimu Nr. B1-79 „Dėl sutikimo reorganizuoti savivaldybės biudžetines įstaigas Molėtų švietimo centrą ir Molėtų pedagoginę psichologinę tarnybą“ bus reorganizuotos dvi biudžetinės įstaigos - Molėtų švietimo centras ir Molėtų pedagoginė psichologinė tarnyba. Pagal reorganizavimo sąlygas šių įstaigų patikėjimo teise valdomas nekilnojamasis turtas turi būti perduotas Molėtų rajono savivaldybės administracijai.

Parengto sprendimo projekto tikslas – perduoti Molėtų rajono savivaldybės administracijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų pedagoginės psichologinės tarnybos patikėjimo teise valdomą administracinį pastatą, esantį Molėtų r. sav., Molėtų m., P. Cvirkos g. 1.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės nekilnojamas turtas bus perduotas Molėtų rajono savivaldybės administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašytas turto perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų pedagoginė psichologinė tarnyba.